# data[].attributes.body
Els alumnes de sisè hem treballat el projecte compartit del Regne Animal.
Hem après què són els ecosistemes, les cadenes tròfiques i la funció vital de relació.
Les monitores de la Reserva Natural de Sebes van venir a l'escola i vam fer moltes activitats relacionades amb el tema, i al cap d'uns dies vam anar d'excursió a Flix per conèixer la reserva.
Els nostres mestres van escollir un producte final del projecte molt xulo, havíem de construir un joc, amb el nom que vam escollir tots: el Joc del Blauet.
Per grups vam buscar molta informació sobre els tipus d'animals que habiten a la Reserva Natural de Sebes. Durant tot el trimestre a les sessions de projecte vam anar confegint una sèrie de preguntes amb la resposta correcta sobre el tema que ens havia tocat aprofundir.

# data[].attributes.body
Vam decidir seguir unes normes de joc, vam escriure les instruccions de com jugar i les vam enganxar darrera el tauler.

·        BLAUET: De blauet a blauet, tornes a tirar.

·        CAURE AL RIU: 2 torns sense tirar.

·        MAS DEL DIRECTOR: 1 torn sense tirar.

·        SILUR: Tornar a la casella de sortida.

·        Si falleu la pregunta, torneu a la casella anterior.

·        CASELLA BLAUET GRAN: GUANYEU LA PARTIDA.

# data[].attributes.body
Com vam organitzar-nos? Doncs bé, cada grup cooperatiu teníem assignat un color: blau, vermell, groc, verd i algun grup també el taronja.
Cada color representava un d'aquests temes: aus, peixos i amfibis, mamífers, rèptils i ecosistemes.
Cada targeta tenia una pregunta amb quatre possibles respostes i la correcta marcada amb el color de la targeta.

# data[].attributes.body
Estem molt contents i contentes de com ha quedat el nostre treball final del projecte. Hem sigut capaços d'organitzar-nos molt bé, encara que hem tingut algun problemeta amb els documents google compartits, que hem après a solucionar tots junts.
Hem gaudit jugant alhora que hem après moltes curiositats sobre els animals que tenim per la zona.